Na temelju članka 10. stavka 3. Zakona o financiranju političkih aktivnosti i izborne promidžbe („Narodne novine“ broj 29/19. i 98/19) i članka 31. Statuta Općine Hlebine („Službeni glasnik Koprivničko-križevačke županije“ broj 10/09, 5/13, 3/18, 6/20. i 3/21), Općinsko vijeće Općine Hlebine na  5. sjednici održanoj 15. prosinca 2025. donijelo je

O D L U K U
o raspoređivanju sredstava za redovito godišnje financiranje političkih stranaka i nezavisnih vijećnika zastupljenih u Općinskom vijeću Općine Hlebine za 2026. godinu


Članak 1.

	Odlukom o raspoređivanju sredstava za redovito godišnje financiranje političkih stranaka i nezavisnih vijećnika zastupljenih u Općinskom vijeću Općine Hlebine za 2026. godinu (u daljnjem tekstu: Odluka) raspoređuju se sredstva iz Proračuna Općine Hlebine za 2026. godinu (u daljnjem tekstu: Proračun) za redovito godišnje financiranje političkih stranaka i nezavisnih vijećnika zastupljenih u Općinskom vijeću Općine Hlebine (u daljnjem tekstu: Općinsko vijeće) za 2026. godinu.
	Izrazi koji se koriste u ovoj Odluci, a imaju rodno značenje, koriste se neutralno i odnose se jednako na muški i ženski rod.
Članak 2.

	Sredstva planirana u Proračunu za redovito godišnje financiranje političkih stranaka zastupljenih u Općinskom vijeću iznose 1.450,80 eura.

Članak 3.

	Osigurana sredstva iz članka 2. ove Odluke raspoređuju se na način da se utvrdi jednaki iznos sredstava za svakog člana u Općinskom vijeću, tako da pojedinoj političkoj stranci koja je bila predlagatelj liste pripadaju sredstva razmjerna broju dobivenih mjesta članova u Općinskom vijeću, a prema konačnim rezultatima  izbora za članove Općinskog vijeća. 
	 
Članak 4. 

	Sukladno članku 3.  ove Odluke, političkim stranka i nezavisnim vijećnicima iznos sredstava za svakog člana u Općinskom vijeću utvrđuje se u mjesečnoj svoti od 13,00 eura, tako da se pojedinoj političkoj stranci raspoređuju sredstva razmjerno broju njenih članova u Općinskom vijeću, odnosno nezavisnim vijećnicima, a kako slijedi:

· HRVATSKA DEMOKRATSKA ZAJEDNICA – HDZ, 	                  	          4 člana     52,00 eura,
· HRVATSKA SOCIJALNO-LIBERALNA STRANKA –  HSLS,            	            2 člana   26,00 eura, 
· MREŽA NEZAVISNIH LISTA – MREŽA,                                       	             1 član    13,00 eura,
· SOCIJALDEMOKRATSKA PARTIJA HRVATSKE - SDP,                       	            2 člana	  26,00 eura.
Članak 5.

Za svakog izabranog člana Općinskog vijeća podzastupljenog spola, političkim strankama pripada i pravo na naknadu u visini od 10% iznosa predviđenog po svakom članu Općinskog vijeća iz članka 3. ove Odluke iznosi 1,50 eura mjesečno kako slijedi

HRVATSKA DEMOKRATSKA ZAJEDNICA - HDZ                 		 1 članica   1,30 eura,
HRVATSKA SOCIJALNO-LIBERALNA STRANKA - HSLS  		 1 članica    1,30 eura MREŽA NEZAVISNIH LISTA – MREŽA                         		 	 1 članica   1,30 eura.
	 

Članak 6. 

	Raspoređena sredstva za redovito godišnje financiranje doznačuju se na IBAN političke stranke, tromjesečno, u jednakim iznosima, odnosno ako se početak ili završetak mandata ne poklapaju s početkom ili završetkom tromjesečja, u tom se tromjesečju isplaćuje iznos razmjeran broju dana trajanja mandata.

Članak 7.

Ukoliko se do kraja 2026. godine izmijeni sastav Općinskog vijeća, sredstva raspoređena ovom Odlukom neće se preraspodijeliti. 

Članak 8.

	Ova Odluka stupa na snagu osmog dana od objave u „Službenom glasniku Koprivničko-križevačke županije“.

